en en cy fr su de it en cy cy de cy cy cy es ceb cy ru cy cy cy es nb cy cy fr de es io en ne nl en cy cy cy cy ca cy en cy cy de de cy de ast en en cy is cy cy es cy es en cy id en de de da en en cy cy de en es cy cy cy cy en pl cy cy cy fr cy cy cy cy cy de fr en cy de fr cy cy cy de en de en cy lb en cy de cy cy cy cy fr cy cy en cy cy cy cy cy cy cy ast cy en cy cy en cy nb cy cy fr de es io en ne nl en cy eo nb en en en en en cy cy cy cy cy fr cy
Gisda - offering an opportunity for Young People to live independently
Cwestiynau a ofynnir yn aml
Change Submit Button CSS Css3Menu.com
‘Mentro ‘Mlaen yw cynllun diweddaraf GISDA, a fydd yn cychwyn gweithredu am dair blynedd o fis Awst 2014, hyd at 2017. Nod y cynllun, yw arfogi pobl ifanc Gwynedd gyda sgiliau, ac yn ei dro datblygu hyder, i’w galluogi i fentro ymlaen o gefnogaeth i gyflogaeth.
Bydd y cynllun yn darparu amrywiaeth o weithgareddau addas a pherthnasol i ddatblygu sgiliau byd gwaith - er enghraifft Rheoli Amser, Cyfathrebu, Datrys Problemau, a gweithdai penodol ar sut i fynd ati i ymgeisio am swyddi, gyda chefnogaeth. Canlyniad nifer o’r gweithgareddau a hyfforddiant fydd a’r gael yw achrediadau Agored Cymru, a hyderwn y bydd hyn yn cyfrannu tuag at dwf mewn hunanhyder person ifanc. Law yn llaw a’r elfen gweithgareddau a hyfforddiant, gan yn aml ddeillio yn uniongyrchol o’r gweithgareddau hynny, bydd syniadau am fentrau cymdeithasol yn cael eu meithrin, a’u datblygu fel bo’n addas ar y cyd a phobl ifanc, gan gynnig profiad gwaith, cyfleon gwirfoddoli, a lleoliadau gwaith iddynt, er mwyn eu cynorthwyo ar y llwybr o fynd o gefnogaeth i gyflogaeth.
Yn ogystal â chefnogaeth er mwyn cael mynediad i waith, mae elfen arall bwysig i’r cynllun, sef Ymyrraeth Therapiwtig. Trwy’n Uwch-weithiwr Therapiwtig, fe fyddwn yn ceisio mynd ati i liniaru ychydig ar rai o’r elfennau sydd yn effeithio ar berson ifanc, trwy wasanaethau Cymodi, Cyfiawnder Adferol, Gweithdai Rheoli Dicter, Eiriolaeth ac yn y blaen, er mwyn cefnogi datblygiad personol y person ifanc.
O gyflawni’r nodau hyn, y gobaith yw y bydd pobl ifanc yn ennill sgiliau a chael profiadau a fydd yn eu galluogi i allu byw yn annibynnol.
Mae Mentro Mlaen yn brosiect tair blynedd sydd ar gael i bobl ifanc er mwyn eu cynorthwyo a’u cefnogi i symud o gefnogaeth i gyflogaeth. Trwy fod yn rhan o’r prosiect, gobeithir y bydd y bobl ifanc yn teimlo’n fwy hyderus, yn cael mynediad at waith, a thrwy hyn symud ymlaen i fyw yn annibynnol.
Byddant yn anelu i wneud hyn drwy gynnig:
• Sefydlu Mentrau Cymdeithasol
• Gweithdai Datblygu Sgiliau perthnasol I Waith
Yn ychwanegol at hyn mae’r prosiect yn cynnig Ymyrraeth Therapiwtig, i gefnogi'r bobl ifanc, i gynyddu hyder a’u hymdeimlad o hunan-barch. Drwy gynnig amrywiol weithgareddau bydd hyn yn datblygu sgiliau Cyfathrebu, Gwydnwch Emosiynol a’r gallu i bobl ifanc feddwl yn bositif a chadarnhaol am bethau. Bydd y ddarpariaeth yma yn cael ei deilwra’n arbennig ar gyfer yr unigolyn.
Byddwn hefyd yn cynnig mynediad hwylus i gyfleoedd brofiad gwaith a gwirfoddoli, trwy sefydlu Mentrau Cymdeithasol o fewn GISDA. Byddwn yn gweithio gyda phobl ifanc i ddatblygu’r mentrau hyn, er mwyn datblygu eu sgiliau a’u profiadau, a chael elfen o berchnogaeth dros y fenter, a fydd yn brofiad gwerthfawr iddynt wrth symud ymlaen i fyd gwaith. Ar hyn o bryd mae 3 Menter Gymdeithasol o fewn GISDA, y gall pobl ifanc ddod yn rhan ohonynt:
• Cwmni Glanhau GISDA
• Caffi Te a Cofi, Caernarfon
Wrth weithio gyda phobl ifanc, byddwn yn rhoi’r cyfle iddynt i gynorthwyo wrth sefydlu, rhedeg a marchnata’r Mentrau Cymdeithasol, a fydd yn rhoi elfen o berchnogaeth iddynt o’r cwmni ac yn cynnig achrediad ynghyd a sgiliau a phrofiadau drwy wneud hyn.
Am fanylion pellach am y prosiect cysylltwch â Nia Griffith ar 01286 671153
Mae’r prosiect wedi sefydlu 3 Canolfan Ieuenctid yn arbennig ar gyfer pobl ifanc. Lleolir y Canolfannau yng Nghaernarfon, Blaenau Ffestiniog a Phwllheli.
Mae croeso i bobl ifanc i alw draw unrhyw bryd mae’r Canolfannau ar agor, i ymlacio, cymryd rhan mewn gweithgaredd, neu i gael sgwrs gyda Gweithiwr Prosiect ynglŷn â’r prosiect.
Lleoliadau ac Oriau Agor
Yr Hen Co-op, 49 Stryd fawr, Blaenau Ffestiniog, LL41 3AG
Am fwy o fanylion cysylltwch ag Anna ar 01766 831260
Canolfan Tŷ’r Ysgol, Penrallt, Caernarfon, LL55 4UE
Am fwy o fanylion cysylltwch â Sion ar 01286 672045
CIP Pwllheli, 8 Ffordd Caerdydd, Pwllheli, LL53 5BY
Am fwy o fanylion cysylltwch â Gavin ar 01758 228008
Fel rhan o’r prosiect Mentro Mlaen mae rhaglen amrywiol o ddigwyddiadau yn cael eu trefnu i’r bobl ifanc. Mae’r digwyddiadau yma yn datblygu sgiliau, hyder a hunan barch, ond uwchlaw popeth gwneud hynny mewn awyrgylch hwyliog.
Byddwn yn diweddaru’r dudalen hon yn rheolaidd gyda’r amrywiol ddigwyddiadau fydd yn cael eu cynnal . Am wybodaeth bellach ynglŷn â’r digwyddiadau yma cysylltwch â’ch Canolfan Ieuenctid Mentro Mlaen lleol (gweler y wybodaeth ar y dudalen Canolfannau Ieuenctid)
2 noson breswyl yn Nhŷ Newydd Llanystumdwy - sesiynau therapiwtig, sgiliau gwaith a gweithgareddau hwyliog.
Cliciwch yma am fwy o wybodaeth
Cerdded i fyny’r Wyddfa.
I gofrestru diddordeb mewn mynychu un o’r gweithgareddau yma, cysylltwch â ni ar 01286 671153
Nid oes yn rhaid i chi fod yn derbyn cefnogaeth gan GISDA yn barod er mwyn cael bod yn rhan o brosiect Mentro Mlaen. Mae’n brosiect sydd ar gael i unigolion sydd rhwng 14-25 oed sydd angen cefnogaeth i symud ymlaen i gyflogaeth.
Gallwch ddod yn rhan o’r prosiect yma drwy lenwi’r ffurflen gyfeirio isod ai gyrru i Nia@gisda.co.uk neu alw mewn i weld staff Mentro Mlaen yn y Canolfanau Ieuenctid.
Ffurflen Gyfeirio - Cam 1 Cyferiad Cyntaf - cliciwch yma
I weld ein albwm lluniau - cliciwch yma
Yn yr adran yma:
Gweld GISDA mewn map mwy.
© 2018 Hawlfraint GISDA. Gwefan gan: Delwedd